CELEX: 62010TN0252
Language: mt
Date: 2010-05-28 00:00:00
Title: Kawża T-252/10: Rikors ippreżentat fit- 28 ta’ Mejju 2010 — Croos Czech vs Il-Kummissjoni

31.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 209/51
            
         Rikors ippreżentat fit-28 ta’ Mejju 2010 — Croos Czech vs Il-Kummissjoni
   (Kawża T-252/10)
   ()
   2010/C 209/76
   Lingwa tal-kawża: l-Ingliż
   
      Partijiet
   
   
      Rikorrenti: Croos Czech a.s. (Praga, ir-Repubblika Ċeka) (rappreżentant: T. Schollaert, avukat)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-Deċiżjoni tal-Kummissjoni Nru INFSO-02/FD/GVC/Isc D(2010) 208676 tat-12 ta’ Marzu 2010; u
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Permezz tar-rikors tagħha, ir-rikorrenti titlob, taħt l-Artikolu 263 TFUE, l-annullament tad-Deċiżjoni tal-Kummissjoni Nru INFSO-02/FD/GVC/Isc D(2010) 208676, tat-12 ta’ Marzu 2010, bir-referenza Nru 09-BA74-006, ittra li tikkonferma l-konstatazzjonijiet tar-rapport ta’ verifika B74-06 dwar il-verifika tad-dikjarazzjonijiet finanzjarji għall-perijodu bejn l-1 ta’ Frar 2005 u t-30 ta’ April 2008 għall-proġetti eMapps.com, CEEC IST NET u TRANSFER EAST, konklużi fil-kuntest tas-Sitt Programm Qafas tal-UE għar-Riċerka u għall-Iżvilupp Teknoloġiku (2002-2006).
   Insostenn tar-rikors tagħha, ir-rikorrenti tressaq dawn il-motivi:
   Ir-rikorrenti targumenta li d-deċiżjoni kkontestata tikkostitwixxi ksur tat-Trattat, jew ta’ dispożizzjoni legali li timplementah, sa fejn:
   
               —
            
            
               hija bbażata fuq investigazzjoni żbaljata u insuffiċjenti min-naħa tal-Kummissjoni;
            
         
               —
            
            
               tirrifletti l-applikazzjoni żbaljata tal-kuntratti marbuta mal-proġetti inkwistjoni, b’mod partikolari fir-rigward tal-konstatazzjoni li r-rikorrenti wettqet ksur ta’ dawn il-kuntratti;
            
         
               —
            
            
               hija bbażata fuq żbalji manifesti ta’ evalwazzjoni tal-fatti marbuta mal-allegat ksur tal-kuntratti li jikkonċernaw dawn il-proġetti, żbalji li wasslu għal nuqqas ta’ konformità mal-istandards legali neċessarji u għalhekk għal żball ta’ liġi;
            
         
               —
            
            
               hija bbażata fuq nuqqasijiet fir-raġunament; u
            
         
               —
            
            
               tikkostitwixxi ksur tad-drittijiet proċedurali tar-rikorrenti fil-proċedura li ppreċediet il-ħruġ tad-deċiżjoni kkontestata u ksur tal-prinċipju ta’ diliġenza.